ચાર વર્ષ અને સાત મહિનાના બે દીકરાના પિતાએ કહ્યું, “અમે ત્રણેય સ્કૂલના દિવસોથી મિત્રો છીએ. ત્રણેય અત્યારે બહુ જ સરસ રીતે નોકરી-ધંધો કરીએ છીએ. હું એવા માહોલમાં ઉછર્યો છું કે ત્યાં બાળકોની અને ઘરકામની તમામ જવાબદારીઓ માતાના શિરે હતી. ત્રણ-ચાર સંતાનોવાળો અને સંયુક્ત પરિવાર એટલે રાત પડે મા થાકીને ટેં થઈ જતી. માતાની દયા આવી જાય એ હદે એના માથે કામનો બોજ રહેતો. માતાને પડતી તકલીફો સહન ન થતી.